39. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ  ΟΙΚΟΝΟΜΙΚΩΝ Αριθ. 5548 της 4 Σεπτ. /8 Νοεμ. 1972 (ΦΕΚ  Β΄ 955) Περί προαγωγής θέσεων Β΄ και Γ΄ Κατηγορίας της Ανωτάτης Σχολής Οικονομικών και Εμπορικών Επιστημών. Έχοντες υπ’ όψιν: 1)Την διάταξιν του άρθρ. 2 (παρ. 8 και 13) του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.», ως αύτη κατέστη εφαρμοστέα δια την ΑΣΟ και ΕΕ δια του υπ’ αριθ. 587/1966 Β.Δ/τος «περί επεκτάσεως των διατάξεων των άρθρ. 1 και 2 του Νόμ. 4464/1965 και επί των θέσεων Β΄ και Γ΄ Κατηγορίας διοικητικών υπαλλήλων της Ανωτάτης Σχολής Οικονομικών και Εμπορικών Επιστημών», 2)το από 5.5.1967 πρακτικόν της δυνάμει της υπ’ αριθ. 132888/1967 αποφάσεως ημών συσταθείσης ειδικής Επιτροπής, και 3)την υπ’ αριθ. 902/1972 σύμφωνον γνώμην του ΑΣΔΥ, αποφασίζομεν: Άρθρ.1.-Οι κλάδοι Β1 Βοηθητικού Προσωπικού και Β2 επόπτου ακινήτων της Ανωτάτης Σχολής Οικονομικών και Εμπορικών Επιστημών, θεωρούνται εφεξής ως προς τας επί 5ω βαθμώ θέσεις ανήκοντες εις ιδίαν ομάδα κλάδων, κατά την έννοιαν του άρθρ. 1 του Νόμ. 4464/1965. Εις την ως άνω ομάδα κλάδων συνιστάται 1 θέσις επί βαθμώ 5ω. Η σύστασις της ως άνω θέσεως γίνεται επί αντιστοίχω μειώσει των ήδη υφισταμένων επί βαθμώ 11ω-6ω του Κλάδου εκείνου ούτινος ο επί 6ω βαθμώ υπάλληλος θα προάγηται εις τον 5ον βαθμόν. Άρθρ.2.-Εις τον Κλάδον Γ1 Κλητήρων της ως άνω Σχολής συνιστάται 1 θέσις επί βαθμώ 8ω επί αντιστοίχω μειώσει των ήδη υφισταμένων επί βαθμώ 13ω-9ω του Κλάδου τούτου. 